Panzer 68

**Panzer 68** je švicarski glavni borbeni tenk iz vremena hladnog rata. Nalazio se u upotrebi švicarske vojske od 1971. do 2003. godine.

## Historija 
Panzer 68 je bio zasnovan na tenku Panzer 61 čiji počeci sežu iz 1951. godine. Radovi na ovom tenku su započeli odmah nakon što je uspješno uveden Pnazer 61 u opertaivnu upotrebu. Poboljšanja su uključivala šire gusjenice, stabilizaciju topa i upotrebu drugog mitraljeza umjesto suspregnutog topa kalibra 20&nbsp;mm.

Švicarski parlament je 1968. godine (odakle potiče naziv tenka) je odobrio kupnju od 170 vozila. Isporuka Panzer 68 tenkova je započela 1971. godine. 1977. godine je počela iz proizvodnje izlaziti druga serija. U periodu izmešu 1978. i 1983. godine uslijedila je treća i četvrta serija. Posljednja dva seta nazvana su ili AA3 i AA4 ili Panzer 68/75. Najvažnija promjena bila je uvođenje veće kupole.

Austrijska vojska je pokazala interesovanje za Pnazer 68 krajem 1970-ih godina, ali je odustala od ideje kupovine zbog nedostataka tenka koji su prikazani javnosti.

1992. godine Panzer 68 je prošao još jedan program modernizacije s kojim je uveden novi SUP koji je ujednačen sa SUP-om koji se koristi na tenku Panzer 87 (licencirana verzija Leoparda 2). Ova nova modernizirana verzija je nosila oznaku Pnazer 68/88. Unatoč provednoj modernizaciji Panzer 68/88 je nakon uvođenja Panzer 87 sluđio za sekundarne zadatke. Svi tenkovi Panzer 68 su izbačeni iz operativne upotrebe početkom 2000-ih godina. Švicarci su pokušali pordati 200 primjeraka ovog tenka Tajlandu, što nije uspjelo tako da su preostali tenkovi demilitarizovani 2005. godine i prodani u otpad.

Neki od Panzer 68 se mogu vidjeti u muzejima širom svjeta.

## Tehnički problemi 
Tokom ljeta 1979. godine švicarske sedmične novine *Die Weltwoche*, objavile je članak u vezi nedostataka Panzera 68 koji su doveli do skandala, i navodno, ostavke ministra obrane Rudolfa Gnägija. U tom je članku tadašnji načelnik oklopnih snaga švicarske vojske došao do zaključka da Panzer 68 "nije prikladan za borbu". Grupa stručnjaka koja je bila zadužena za izradu izvještaja o tom pitanju navela je na desetke tehničkih problema. Između ostalog, nuklearna, biološka i hemijska (NBH) zaštita se pokazala nedovoljnom, zbog čega su posade morale nositi zaštitne maske unutar svojih tenkova, što je uvelike otežavalo rad posade. Štručnjaci su također naveli da mjenjač ne vrši promjenu brzine unazad tokom okretanja tenka, prisiljavajući tako posadu da zasutavi tenk prije kretanja unazad. Radijski uređaji su ometali sisitem upravljanja kupolom, što je rezultiralo okretanjem kupole nekontrolisanim od strane posade uslijed korištenja radio uređaja punim kapacitetom.

Također je tenk imao probleme sa grijanjem što je moglo dovesti do oštećenja topa. Većina ovih poteškoća je prevaziđena modernizacijom na pnazer 68/88 standard.

## Verzije  
*Panzer 68 prva serija (**Pz68**): 170 komada, proizvodnja od 1971. do 1974., godine, svi nadograđeni na Pz68 AA 2 standard 1975-1977.
*Panzer 68 druga serija (**Pz68 AA 2**): 50 komada, proizvodnja od 1974. do 1977., jedan opremljen novom kupolom i nadograđen na Panzer 68/88.
*Panzer 68 treća serija (**Pz68/75**): također poznat kao Pz68GT, 110 izgrađeno 1978–1979, svi nadograđeni na Panzer 68/88 1993. godine.
*Panzer 68 četvrta serija (**Pz68/75**): 60 izgarđeno u periodu 1983–1984, svi nadograđeni na Panzer 68/88 1993. godine.
*Panzer 68/88, modernizacija  Pz68 AA 2 sa modernim laserskim daljinometrom, izmjenama na otvoru za komdanira i novom kamuflažom.
*Panzer 68-2000 (Pz68-2000): projekat tenka sa topom kalibra 120&nbsp;mm, modernim termovizijama, elektronikom, jačim motorom, novom kupolom sa poboljšanom NBH zaštitom, poboljšano zaštitom. Projekat otkazan u korist Panzera 87 zbog velikih troškova.

## Vozila napravljena na osnovu Panzer 68 
***Entpannungspanzer 65** - inžinjersko vozilo.
***Panzerartilleriekanone 68** - projekat samohodne haubice kalibra 155&nbsp;mm.
***Brückenpanzer 68** - nosač mosta raspona 18.2 m, 30 proizvedenih primjeraka od 1974. do 1977. godine. Povučeni iz operativne upotrebe do 2011. godine.
***Fliegerabwehrpanzer 68** - projekat samohodnog protivavionskog topa kalibra 35&nbsp;mm, dva tenka modificirana i testirana u periodu od 1979. do 1980. godine. Nikada nije ušao u oeprativnu upotrebu.
***Zielfahrzeug 68** - tenk-meta korišten za uvježbavanje posada sa američkim protivoklopnim raketnim sistemom M47 Dragon.

## Galerija 

Image:Pz 68 - Schweizer Armee - Steel Parade 2006.jpg|Panzer 68 tokom parade 2006. godine
Image:Panzer 68 slash 88 pic10.JPG|Panzer 68/88 u Thunu
Image:Panzer 68 slash 88 pic04.JPG|Panzer 68/88 u Thunu
Image:Entpannungspanzer65.jpg|Tri Entpannungspanzera 65
Image:Brü Pz 68-88 - Schweizer Armee - Steel Parade 2006.jpg|Brückenpanzer 68
Image:Fliegerabwehrpanzer 68.jpg|Fliegerabwehrpanzer 68
Image:Zielpanzer68.JPG|Zielfahrzeug 68

## Reference 
Kategorija:Švicarski tenkovi